Vikersund Hoppsenter

Vikersund Hoppsenter er et idrettsanlegg i Vikersund i Modum kommune i Buskerud. Hoppsenteret har sju hoppbakker, deriblant verdens største hoppbakke, Vikersundbakken, som er Norges eneste skiflygingsbakke. Hoppsenteret ligger i Heggenåsen, like syd for Heggen kirke, i vestskråningen opp mot Finnemarka. Vikersund Hoppsenter eies av Stiftelsen Vikersund Hoppsenter.

 Hoppanlegget 
Vikersundbakken K200 (HS240) var den første hoppbakken i det som i dag utgjør hoppanlegget ved Vikersund Hoppsenter. Bakken, som opprinnelig var storbakke, stod ferdig i 1936. I 1955 og 1956 ble bakken bygget ut for å tåle hopp over 100 meter. Det første skiflygingsrennet ble arrangert der i 1966, da Bjørn Wirkola satte sin legendariske verdensrekord med et hopp på 146 meter. I tillegg til skiflygingsbakken finnes det også en K105 (HS117) bakke ved anlegget. Den var opprinelig en K90, men den ble utvidet til K105 i 2008.

I forbindelse med verdensmesterskapet i skiflyging i 1990, da skiflygingsbakken ble utvidet, ble også Vikersund Hoppsenter utvidet med fire permanente småbakker (K15, K25, K45 og K65). I tillegg bygges det en K10 av snø om vinteren. Småbakkene har status som næranlegg. K15, K25, K45 og K65 er plastlagte for hopping om sommeren.

Gamle K65 ble ofret I forbindelse med en utvidelse av skiflygingsbakken i 2010. Bakken lå mellom K45 bakken og skiflygingsbakken. Vinteren 2018–2019 ble den nye K65 ferdigstilt ved siden av normalbakken. Sommeren 2019 ble bakken ferdig plastlagt og klar for sommerhopping. 

Vikersund Hoppsenter har fire dommertårn. Dommertårnene til K45 og gamle K65 ble bygget i forbindelse med småbakkene på 1990-tallet. Et større dommertårn er bygget til 105-metersbakken, og inneholder blant annet et kongerom til bruk ved større mesterskap. Skiflygingsbakkens dommertårn ble bygget på 1960-tallet og inneholder blant annet kommentatorbokser for TV og radio.

 Bakkene 

 K105 (HS117) 
Til Norgesmesterskapet i 1989 ble K90-bakken bygget på sørsiden av skiflygingsbakken. Bakken brukes i dag både til nasjonale og internasjonale renn, men også som treningsbakke for flere landslag. K90-bakken (bakkestørrelse 100 meter) ble utbygd høsten 2008 til K105 (HS117), og ble brukt under norgescuprenn i november 2008 og verdenscuprenn i kombinert i mars 2009. Hoppbakken er et fylkesanlegg, og får dermed økonomisk støtte fra Buskerud fylkeskommune.

Til verdenscuprennene 13.-15. mars 2009 er det også bygget en 1800 m² sponsorhall og flerbruksbygg på 1325 m². Hallen, som har en takhøyde på 6 meter, kan brukes til messer, konserter, trening m.m. I flerbruksbygget, med 200 m² glassfasade, har man  utsikt til skiflygingsbakken. I underetasjen er det plass til TV-produksjonsbusser og et stort pressesenter.

Med investeringer i 2008 på nær 40 millioner kroner er Vikersund Hoppsenter nå et av verdens mest moderne anlegg for skihopping. 

Bakkerekord for menn i HS117-bakken er 122,5 meter, satt av Anssi Koivuranta (Finland) i verdenscupen i kombinert 14. mars 2009, og av Anders Jacobsen i NM 28. mars 2010. Bestenotering for kvinner er 122 meter, satt av Daniela Iraschko (Østerrike) i kontinentalcupen 12. desember 2009. Før utbyggingen hadde Lars Bystøl bakkerekorden i HS100-bakken, med 110 meter, satt 29. desember 2001.Skisprungschanzen-Archiv: Vikersund (Storbakke)

 Stiftelsen Vikersund Hoppsenter 
Stiftelsen Vikersund Hoppsenter er eier av hoppbakkene i Vikersund Hoppsenter. Eierskapet er organisert i en stiftelse bestående av Vikersund idrettsforening, Modum kommune og Buskerud fylkeskommune. Stiftelsen ble etablert 4. november 1998, og skal drive, bygge ut og leie nasjonalanlegget for skiflyging, Vikersundbakken, samt de andre hoppbakkene og eiendommene som utgjør Vikersund Hoppsenter.

Skiflygingsbakken er av Kulturdepartementet tildelt status som nasjonalanlegg fram til 31.12.2009. På skitinget 7. juni 2008 fikk skistyret fullmakt til å forhandle med Vikersund om forlengelse av denne avtalen.

 Vinnere av kontinentalcuprenn i storbakken 
Vikersund er fast arrangør av kontinentalcup for menn. Rennene har siden 2002 og vært arrangert i mars måned, men fra sesongen 2008/2009 har Vikersund arrangert rennene i desember. Dette på grunn av at Vikersund er en av de første hoppanleggene i verden som er tidligst ute med kunstsnø, og har hoppklare bakker på et tidlig tidspunkt.

 År  Dato  Bakkestørrelse  Vinner  2.-plass  3.-plass 200814. desemberK-105 Stephan Hocke Tobias Bogner David Unterberger200813. desemberK-105 Stephan Hocke Daniel Lackner Rok Urbanc200811. marsK-90 Stefan Thurnbichler Bastian Kaltenböck Vegard Sklett200810. marsK-90 Bastian Kaltenböck Lars Bystøl Martin Cikl200711. marsK-90 Robert Mateja Peter Žonta Lars Bystøl200710. marsK-90 Peter Žonta Stefan Thurnbichler Stefan Kaiser20065. marsK-90 Thomas Lobben Mathias Hafele Stefan Thurnbichler20064. marsK-90 Thomas Lobben Reinhard Schwarzenberger Primož Roglič20056. marsK-90 Janne Happonen Anders Bardal Reinhard Schwarzenberger20055. marsK-90 Janne Happonen Reinhard Schwarzenberger Anders Bardal20047. marsArrangert som skiflyging20047. marsArrangert som skiflyging200216. marsK-90 Michael Neumayer Maximillian Mechler Toni Nieminen200215. marsK-90 Frank Ludwig Dirk Else Michael Neumayer200214. marsK-90 Maximillian Mechler Toni Nieminen Stefan Pieper

 År  Dato  Bakkestørrelse  Vinner  2.-plass  3.-plass 20065. marsK-90 Juliane Seyfahrt Anette Sagen Line Jahr20056. marsK-90 Anette Sagen Line Jahr Lindsey Van20055. marsK-90 Anette Sagen Lindsey Van Ulrike Gräßler

 NM, spesielt hopp 
 Menn 
 Dato Vinner  Andre Tredje Type renn 1989 Jon Inge Kjørum Magne Johansen Halvor Persson NM, normalbakke 1989 Sør-Trøndelag
Trond Jøran PedersenMagne JohansenJan Henrik TrøenOle Christian Eidhammer Buskerud
Clas Brede BråthenOle Gunnar FidjestølSjur HolseterLars Meløe Oslo
Kent JohanssenErik JohnsenVegard OpaasEspen Syversen NM, lagkonkurranse, normalbakke 2010 Bjørn Einar Romøren Anders Bardal Andreas Stjernen NM, normalbakke 2010 Akershus
Vegard SwensenRune VeltaTom HildeBjørn Einar Romøren Nord-Trøndelag
Anders BardalJohan Martin BrandtVegard SklettAndreas Stjernen Oppland
Robert JohanssonSigmund HagehaugenKenneth GangnesFredrik Bjerkeengen NM, lagkonkurranse, normalbakke

 Kvinner 
 Dato Vinner  Andre Tredje Type renn 2009 Anette Sagen Line Jahr Maren Lundby NM, mellombakke 2010 Anette Sagen Line Jahr Helena Olsson Smeby NM, normalbakke 2011 Gyda Enger Line Jahr Maren Lundby NM, stor bakke

 Se også 
 Vikersundbakken

 Referanser 

 Eksterne lenker 



Kategori:Hoppbakker i Norge
Kategori:Byggverk i Modum
Kategori:Skianlegg i Buskerud